జీవా (నటుడు)
జీవా (జననం 4 జనవరి 1984) ప్రముఖ భారతీయ నటుడు. ఎక్కువగా తమిళ సినిమాల్లో నటించారు. ఆయన అసలు పేరు అమర్ చౌదరి. అయన తండ్రి ఆర్.బి.చౌదరి సినీ నిర్మాత. 1996లో తన తండ్రి  నిర్మించిన సినిమాల్లోనే బాలనటునిగా తన కెరీర్ ప్రారంభించారు జీవా.
2003లో "ఆసాయ్ ఆసాయి" అనే సినిమాతో హీరోగా తెరంగేట్రం చేశారు జీవా. ఆ తరువాత ఆయన నటించిన రామ్ (2005) సినిమాకుగాను సిప్రస్ అంతర్జాతీయ ఫిలిం ఫెస్టివల్ లో ఉత్తమ నటుడు పురస్కారం అందుకున్నారు. డిష్యుం (2006), ఇ (2006), కట్ట్రధు తమిజ్ (2007) వంటి పలు విజయవంతమైన చిత్రాల్లో నటించారు ఆయన.
తన తండ్రి నిర్మించిన సినిమాల్లో రెండు చిన్న పాత్రల్లో బాలనటునిగా నటించారు జీవా. 2003లో ఆసాయ్ ఆసాయి అనే తమిళ సినిమాతో హీరోగా తెరంగేట్రం చేశారు జీవా. ఆ తరువాత తితికుదే (2003), అమీర్ దర్శకత్వం వహించిన రామ్ (2005) వంటి సినిమాల్లో నటించారు ఆయన. రామ్ సినిమా గోవాలో జరిగిన సిప్రస్ అంతర్జాతీయ ఫిలిం ఫెస్టివల్ లో ప్రదర్శింపబడటమే కాక, ఆయన ఉత్తమ నటుడు పురస్కారం కూడా అందుకోవడం విశేషం.
ఆ తరువాత జీవా డిష్యుం (2006) సినిమాలో నటించారు. అదే ఏడాది మలయాళ సినీ రంగంలో కీర్తి చక్ర సినిమాతో తెరంగేట్రం చేశారు ఆయన. ఆ సినిమానే తమిళ్ లో అరన్ పేరుతో డబ్ చేశారు. ఆ తరువాత ఇ సినిమాలో నటించారు ఆయన. 2007లో కత్తరదు తమిజ్ సినిమాలో కనిపించారు జీవా. ఈ సినిమాలో ప్రభాకర్ పాత్రలో ఆయన నటనకు విమర్శకుల నుంచి ప్రశంసలు లభించాయి. 2007లో ఈ చిత్రం అతిపెద్ద హిట్ గా నిలిచింది. ఈ సినిమా కోసం గెడ్డం పెంచుకుని, వేషం మార్చుకున్నారు జీవా. దాంతో ఆయనపై ఎన్నో విమర్శలు వచ్చాయి. ఈ విమర్శలు తనను మానసికంగా చాలా  కుంగదీసాయని ఒక ఇంటర్వ్యూలో తెలిపారు ఆయన. ఈ పాత్రలో తను చాలా లీనమైపోయానని వివరించారు జీవా. ఈ సినిమా మాత్రం కమర్షియల్ గా పెద్ద ఫ్లాప్ అయింది.
2009లో ఎం.రాజేష్ దర్శకత్వంలో శివ మనసుల శక్తి సినిమాలో నటించారు జీవా. 2010లో కచేరీ అరంబం సింగం పులి చిత్రంలో ద్విపాత్రాభినయం చేశారు. 2011లో కె.వి.ఆనంద్ దర్శకత్వంలో కో సినిమాలో నటించారు ఆయన. ఈ సినిమాలోని ఆయన నటనకు విమర్శకుల, ప్రేక్షకుల ప్రశంసలు లభించాయి. ఆ తరువాత ఆయన చేసిన రోవితరం, వందనం వెండరాన్ సినిమాలు విజయం సాధించాయి. కానీ విమర్శనాత్మకంగా మిశ్రమ ఫలితాలు లభించాయి.
2012లో ఎస్.శంకర్ దర్శకత్వంలో నంబన్ అనే కామెడీ సినిమాలో నటించారు ఆయన. ఈ సినిమా అతి పెద్ద హిట్ అవడమే కాక, విమర్శనాత్మకంగా కూడా మంచి విజయం సాధించింది. జీవా నటనకు కూడా విమర్శకుల ప్రశంసలు లభించాయి. మిస్స్కిన్ దర్శకత్వంలో  ముగమూడి, గౌతమ్ మీనన్ దర్శకత్వంలో నీతానే ఎన్ పొన్ వసంతం సినిమాల్లో నటించారు ఆయన. ఆ తరువాత డేవిడ్, ఎంద్రెండ్రుం పున్నగై సినిమాల్లో కనిపించారు. 2014లో ఆయన నటించిన యాన్ చిత్రం ఫ్లాప్ అయింది. ఆ తరువాత ఆయన నటించిన పొక్కిరీ రాజా సినిమా తన 25వ చిత్రం. ఈ సినిమా విజయవంతం కాకపోవడమే కాక, విమర్శనాత్మకంగా కూడా పెద్ద అపజయంగా నిలిచింది. ప్రస్తుతం నయనతారతో కలసి తిరునాల్ సినిమాలో నటిస్తున్నారు జీవా.
స్టార్ విజయ్ టీవీలోని జోడి నెంబర్ వన్ డాన్స్ కాంపిటేషన్ మూడో సీజన్ లో సంగీతా, ఐశ్వర్య రజనీకాంత్ లతో కలసి జీవా న్యాయనిర్ణేతగా వ్యవహరించారు. 2011లో తన తమ్ముడు జితిన్ రమేష్ తో కలసి స్పైరల్ డ్రీమ్స్ అనే నిర్మాణ సంస్థ మొదలుపెడతామని ప్రకటించారు జీవా. తన తండ్రిలాగా కొత్త దర్శకులను ప్రోత్సహించేందుకే నిర్మాణ సంస్థ పెట్టబోతున్నట్టు వివరించారు ఆయన.
సినీ నిర్మాత ఆర్.బి.చౌదరి, మహ్జాబీన్ లకు జనవరి 4, 1984న తమిళనాడులోని చెన్నైలో జన్మించారు జీవా. ఆయన అసలు పేరు అమర్. నలుగురు అన్నదమ్ముల్లో జీవా ఆఖరివాడు. వారి స్వంత బ్యానర్ సూపర్ గుడ్ ఫిలింస్ కు ఆయన పెద్ద అన్నయ్య బి.సురేష్ సహ యజమానిగా వ్యవహరిస్తున్నారు. రెండో అన్నయ్య జీవన్ స్టీల్ ఇండస్ట్రీలో వ్యాపారవేత్తగా ఉండగా, మూడో అన్నయ్య జితిన్ రమేష్ తమిళ సినీరంగంలో నటునిగా చేస్తున్నారు.
21 నవంబరు 2007న తన ఢిల్లీకి చెందిన చిన్ననాటి స్నేహితురాలు సుప్రియను వివాహం చేసుకున్నారు జీవా. సుప్రియా ఎంబిఎ చదివి, ఇంటీరియర్ డిజైనర్ గా పనిచేస్తున్నారు. 1994లో టి నగర్ లో స్కూలులో చదువుకునేటప్పుడు వారిద్దరికీ మొదటి పరిచయం అయింది. 2010లో ఈ జంటకు స్పర్శ్ అనే కొడుకు పుట్టాడు.
1998 నుంచి 2002 వరకు ఆర్. శేఖర్ వద్ద మంసురియా కుంగ్ ఫూ నేర్చుకున్నారు జీవా.